Nr. L 291/20 De Europæiske Fællesskabers Tidende 23. 10. 91 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 16. oktober 1991 om indførsel til medlemsstaterne af visse levende dyr og animalske produkter fra Bulgarien (91/536/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 90/675/EØF af 10. december 1990 om fastsættelse af principperne for tilret- telæggelse af veterinærkontrollen for tredjelandsprodukter, der føres ind i Fællesskabet (1), ændret ved direktiv 91/ 496/EØF (?), særlig artikel 19, under henvisning til Rådets direktiv 91/496/EØF af 15. juli 1991 om principperne for tilrettelæggelse af kontrollen af dyr, der føres ind i Fællesskabet fra tredje- lande, og om ændring af direktiv 89/662/EØF, 90/425/ EØF og 90/675/EØF, særlig artikel 18, og ud fra følgende betragtninger : Ved Kommissionens beslutning 81/315/EØF (?), ændret ved beslutning 88/385/EØF (), blev der fastsat sundheds- beskyttende foranstaltninger over for visse regioner i Bulgarien ; de bulgarske veterinærmyndigheder har meddelt, at der har været et udbrud af mund- og klovesyge i distriktet Jambol ; veterinærer fra Fællesskabet har ved et besøg forvisset sig om, at de bulgarske myndigheder har truffet visse sund- (1) EFT nr. L 373 af 31. 12. 1990, s. 1. (?) EFT nr. L 268 af 24. 9. 1991, s. 56. () EFT nr. L 127 af 13. 5. 1981, s. 16. () EFT nr. L 183 af 14. 7. 1988, s. 37. hedsforanstaltninger, men smittekilden kendes endnu ikke ; det er konstateret, at der er foretaget hurtige zonevaccina- tioner mod mund- og klovesyge i distrikterne Jambol og Bourgas, og det er også konstateret, at der gennemføres årlige rutinevaccinationer mod mund- og klovesyge i Bulgarien ; den foreliggende situation kan indebære en alvorlig risiko for dyresundheden i Fællesskabet, og det vil derfor være berettiget at suspendere indførslerne af visse levende dyr og animalske produkter fra Bulgarien, bortset fra kødpro- dukter, der har undergået en fuldstændig varmebehand- ling, indtil situationen er blevet afklaret, og en yderligere indgrænsning af området er mulig; de i denne beslutning vedtagne foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 Medlemsstaterne tillader ikke indførsel fra Bulgarien af kvæg, får, geder eller svin, eller fersk kød eller kødpro- dukter heraf, bortset fra kødprodukter, som i en hermetisk lukket beholder er blevet varmebehandlet til en F,-værdi på mindst 3,00, eller som på anden måde er blevet opvarmet til en indre temperatur på 80 C.